Modul
Tartalom
Index 🔎︎

# Access2Base

## Mi az az Access2Base?

Az Access2Base egy LibreOffice Basic makrógyűjtemény (üzleti vagy személyes) alkalmazások fejlesztőinek és gyakorlott felhasználóknak. Egyike a „LibreOffice makrók és ablakok” alatt tárolt programkönyvtáraknak.

A megvalósított makrók által biztosított funkciókat közvetlenül a Microsoft Access inspirálta. A makrók főleg LibreOffice Base alkalmazásból hívhatóak, de emellett bármely más LibreOffice dokumentumból (Writer, Calc, …) is, ahol értelme van az adatbázisban tárolt adatok elérésének.

Az Access2Base API-ját tömörebbnek, intuitívabbnak és egyszerűbben tanulhatónak tervezték, mint a szabványos UNO API-t.

A programkönyvtár online dokumentációja a http://www.access2base.com oldalon érhető el.

## A megvalósított makrók közé tartozik:

1. egyszerűsített és bővíthető API űrlapok, párbeszédablakok és vezérlőelemek kezeléséhez a Microsoft Access objektummodellhez hasonlóan,

2. adatbázis-eléréshez használható API tábla, lekérdezés, rekordhalmaz és mező objektumokkal,

3. számos művelet a megfelelő Microsoft Access makrókkal/műveletekkel azonos szintaxissal,

4. a DLookup, DSum, ... adatbázis-függvények,

5. rövidített jelölés támogatása, például: Forms!myForm!myControl

továbbá

6. konzisztens hiba- és kivételkezelő,

7. szolgáltatások űrlap-, párbeszédablak-, és vezérlőesemények programozásához, és

8. beágyazott űrlapok és önálló (Writer) űrlapok támogatása.

## Az Access2Base és az Microsoft Access VBA összehasonlítása

    REM Open a form ...

              OpenForm("myForm")

    REM Move a form to new left-top coordinates ...

              Dim ofForm As Object  ' In VBA =>  Dim ofForm As Form

              Set ofForm = Forms("myForm")

              ofForm.Move(100, 200)

    REM Get the value of a control ...

              Dim ocControl As Object

              ocControl = ofForm.Controls("myControl")

              MsgBox ocControl.Value

    REM Hide a control ...

              ocControl.Visible = False

    REM ... or alternatively ...

              setValue("Forms!myForm!myControl.Visible", False)  '  Shortcut notation

              ' In VBA =>  Forms!myForm!myControl.Visible = False